BRI ออกหุ้นกู้ 2 ชุด ดอกเบี้ย 4.7% ขายรายย่อย-กองทุน 18-22 พ.ค.66
BRI ออกหุ้นกู้ 2 ชุด อายุ 2 และ 3 ปี ดอกเบี้ย 4-4.7% เสนอขายนักลงทุนทั่วไป-สถาบัน 18-22 พ.ค.66 โชว์เรตติ้ง BBB แนวโน้ม "คงที่"
BRI ออกหุ้นกู้ 2 ชุด อายุ 2 และ 3 ปี ดอกเบี้ย 4-4.7% เสนอขายนักลงทุนทั่วไป-สถาบัน 18-22 พ.ค.66 โชว์เรตติ้ง BBB แนวโน้ม "คงที่"
17 เม.ย. 2566

บริษัท บริทาเนีย จำกัด (มหาชน) หรือ BRI เตรียมออกหุ้นกู้ครั้งที่ 1/2566 มูลค่าหุ้นกู้ที่ตราไว้หน่วยละ 1,000 บาท ราคาเสนอขายหน่วยละ 1,000 บาท เสนอขายต่อผู้ลงทุนทั่วไป และ/หรือ ผู้ลงทุนสถาบัน ระยะเวลาเสนอขายวันที่ 18-19 และ 22 พ.ค.66 ผ่านผู้จัดการการจัดจำหน่าย คือ ธนาคารกสิกรไทย, ธนาคารซีไอเอ็มบี ไทย, ธนาคารกรุงไทย, บล.หยวนต้า (ประเทศไทย)
ชุดที่ 1 ครบกำหนดไถ่ถอนปี พ.ศ. 2568 อายุ 2 ปี อัตราดอกเบี้ยคงที่ร้อยละ 4.00 ต่อปี ชำระดอกเบี้ยทุก 3 เดือนตลอดอายุหุ้นกู้ และชำระดอกเบี้ยงวดสุดท้ายในวันครบกาหนดไถ่ถอนหุ้นกู้
ชุดที่ 2 ครบกำหนดไถ่ถอนปี พ.ศ. 2569 อายุ 3 ปี อัตราดอกเบี้ยคงที่ร้อยละ 4.70 ต่อปี ชำระดอกเบี้ยทุก 3 เดือนตลอดอายุหุ้นกู้ และชำระดอกเบี้ยงวดสุดท้ายในวันครบกาหนดไถ่ถอนหุ้นกู้
สำหรับอันดับความน่าเชื่อถือของหุ้นกู้ “BBB” แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 16 ก.ย.65